8
ዋምቸ ኦጉማ
1 ኦጉማን ህንዩ?
ሁበትናንስ ሰገሌሳ ኦል ህንፉዸቱ?
2 እሼን ቀርቀረ ከራ፣ ለፈ ኦል ከኣረ፣
እዶ ዳንዲን እት ወል ገኡ ዻበት፤
3 ከረ መጋላት ነመ ገልቹ ብረ፣
በልበለ ዱረ ዻበቴ አከነ ጄቴ እይት፦
4 “ያ ነሞተ፣ አን እዬን እስን ዋመ፤
አን እልማን ነማ ሁንደት ሰገሌኮ ኦል ነንፉዸዸ።
5 እስን ወር ሆማ ህንቤክኔ፣ ቀልቢ ሆረዻ፤
እስን ወር ጎዋን ሁበትና አርገዻ።
6 አን ዋን ፋይዳ ቀቡ ነንዱበዻቲ፣ ዸገኣ፤
ዋን ቀጄላ ዱበቹፍስ አፋንኮ ነንበነዸ።
7 አፋንኮ ዹጋ ዱበተ፤
አረብንኮ ሀምነ ጅባቲ።
8 ዱቢን አፋንኮ ሁንድኑ ቀጄላዸ፤
ዱቢኮ ኬሳ ቶኮዩ ጀልኣ ዮካን ምጪረማ ምት።
9 ነመ ዋ ሁበቱፍ ዱቢንኮ ሁንድኑ ቀጄላዸ፤
ወረ ቤኩምሰ ቀቡፍስ ህርእነ ህንቀቡ።
10 ቆደ ሜቲ ጎርሰኮ፣
ወርቄ ቁልቁሉ ጫላስ ቤኩምሰ ፍለዹ፤
11 ኦጉማን ሉለ ዲማ ጫላ ገቲ ጉዳ ቀብዲ፤
ወን አት ሀውቱ ቶኮዩ እሼዻን ወል ህንመዳሉ።
12 “አን ኦጉማን፣ ቀልቢ ወጅን ነንጅራዸ፤
አን ቤኩምሳፊ ሁበትና ቀበ።
13 ዋቀዮን ሶዳቹን ጅቡዸ፤
ሀምነ አን ኦፍ ቱሉማፊ ኦፍ ጉድሱ፣
አመለ ሀማፊ ሃሳ ጀልኣ ነንጅበ።
14 ጎርሳፊ ሙርቲን ዹጋ ከንኮት፤
አን ሁበትናፊ ሁምነ ቀበ።
15 ሞቶትን አናን ሞኡ፤
ቡልችቶትንስ አናን ሴረ ቀጄላ ባሱ።
16 እልማን ሞቶታ አናን ቡልቹ፤
ነሞትን ቤቤከሞን ሁንድስ አናን ብየ ቡልቹ።
17 አን ወረ ነ ጃለተን ነንጃለዸ፤
ወር ነ በርባደንስ ነ አርገቱ።
18 ሶሩምኒፊ ኡልፍን፣ ቀቤኚፊ
በዻዹማን ዹመ ህንቀብኔ ሀርኩመኮ ጅሩ።
19 እጅኮ ወርቄ ቁልቁሉ ጫለ፤
ቡኣን ነራ አርገሙስ ሜቲ ፍለተማ ጫለ።
20 አን ከራ ቀጄሉማረ፣
ዳንዲ ቀጄላረስ ነንዴመ፤
21 ወረ ነ ጃለቱት ቀቤኘ ነንዸንገላሰ፤
መንኩሰ ቀቤኘሳኒሌ ነንጉተ።
22 “ዋቀዮ ዋን በረ ዱሪ ሆጄቴን ዱረ፣
ሆጂሳ ከን ጀልቀባቲን ዱረ ነ ኣንፈቴ፤
23 አን ኡቱ አዱኛን ህንኡመምን ዱረ፣
ጀልቀቡመት፣ በረ ሀመ ህንቀብኔን ዱረ ነንሙደሜ።
24 አን ኡቱ ቱጁብን ህንጅራትን፣
ኡቱ ቡርቃወን ብሻኒን ህንጉተምን ዸለዼ፤
25 ኡቱ ቱሉወን እዶሳኒ ህንዻበምን ዱረ፣
አን ጋረኒን ዱረ ነንዸለዼ፤
26 ኡቱ እን ለፈ ዮካን ድሬሼ
ዮካን ብዮ አዱኛ ቶኮዩ
ህንኡምን ዱረ ነንዸለዼ።
27 ዬሮ እን ሰሚወን ሁንዴሴት፣
ዬሮ እን ዽዽመረ ሙሜ ካኤት አን አችን ቱሬ፤
28 ዬሮ እን ጉባት ዱሜሰ ጀቤሴ ዻቤ
መደ ቱጁባሌ ሁንዴሴት አን አችን ቱሬ፤
29 ዬሮ እን አከ ብሻኖትን አጀጀሳ ህንጨብስኔፍ ጄዼ፣
ገላናፍ ዳንጋ ዻቤት፣
ዬሮ እን ለፈ ሁንዴሴት አን አችን ቱሬ።
30 ዬሮ ሰነት አን ኦጌሰ ሆጂ ሀርካ ተኤ እሰ ብረን ቱሬ።
አን ዬሮ ሁንደ ፉለሳ ዱረ ቡራቃ፣
ጉዩመ ጉያዻን ገመቹዻን ጉተማን ቱሬ፤
31 አን ጉቱማ አዱኛሳ ኬሰት እልልቻ፣
እልማን ነማትሌ ገመዳን ቱሬ።
32 “ኤጋ ያ እልማንኮ፣ ሜ ነ ዸገኣ፤
ወር ከራኮ ኤገን ኤብፈሞዸ።
33 ጎርሰኮ ዸጌፈዻቲ ኦጌዪ ተኣ፤
እሰ ህንቱፈትና።
34 ነምን ነ ዸገኡ፣
ከን ጉያ ሁንደ በልበለኮ ኤጉ፣
ከን ከረኮ ዱረ ቱሩ ኤብፈማዸ።
35 ነምን ነ አርገቱ ከምዩ ጅሬኘ አርገተ፤
ዋቀዮ ብረትሌ ፉዸተመ አርገተ።
36 ነምን ነ ህንአርገትኔ ገሩ ኦፉመ ሚዸ፤
ነምን ነ ጅቡ ሁንድኑ ዱአ ጃለተ።”